ΓΡΑΠΤΗ ΕΡΩΤΗΣΗ E-3040/02

υποβολή: Ilda Figueiredo (GUE/NGL) προς την Επιτροπή

(24 Οκτωβρίου 2002)

Θέμα: Η ενδιάμεση αναθεώρηση της ΚΓΠ και το νέο σύστημα άμεσων ενισχύσεων

Η ενδιάμεση αναθεώρηση της ΚΓΠ που προτάθηκε από την Ευρωπαϊκή Επιτροπή μεταβάλλει άρδην το σύστημα της χορήγησης των γεωργικών ενισχύσεων, ιδίως επειδή οι ενισχύσεις αποσυνδέονται από την παραγωγή, καθώς δημιουργείται ένα ενιαίο σύστημα εισοδηματικών ενισχύσεων που βασίζεται σε ιστορικές αναφορές καιπάρχει πρόταση προσαρμογής τους που αφορά κυρίως τη μεταφορά κονδυλίων μεταξύ του 1ου και του 2ου σκέλους της ΚΓΠ.

Έναντι της γενικευμένης αντίθεσης των οργανώσεων του τομέα στην ΕΕ και εκ μέρους διαφόρων κρατών μελών, ο Επίτροπος κ. Fischler άρχισε περιοδεία ανά τις ευρωπαϊκές πρωτεύουσες με σκοπό να αναπτύξει τα πλεονεκτήματα της μεταρρύθμισης. Κατά το πέρασμά του από τη Λισσαβώνα, στις 3 Ιουλίου, αντιμέτωπος με διαδηλώσεις αγροτών και την απόρριψη της πρότασης μεταρρύθμισης από διάφορες αγροτικές οργανώσεις της χώρας, ο Επίτροποςπενθύμισε ότι η Πορτογαλία είναι μία από τις χώρες που λαμβάνει ολιγότερα από την ΚΑΠ και ότι η προτεινόμενη μεταρρύθμιση δεν επιδεινώνει την κατάσταση, το αντίθετο μάλιστα, η Πορτογαλία θα μπορεί ναπολογίζει σε περισσότερα χρήματα από τον κοινοτικό προϋπολογισμό για την γεωργία.

Στο πλαίσιο αυτό ερωτώ:

- Σε ποια στοιχεία βασίζονται οι δηλώσεις αυτές του Επιτρόπου·

- Δεν θεωρεί ο Επίτροπος ότι οι ιστορικές αναφορές παγιώνουν τιςφιστάμενες ανισότητες στην κατανομή των ενισχύσεων μεταξύ παραγωγών και χωρών· Τί έχει να απαντήσει στην επίκριση ότι η μεταφορά

κονδυλίων προς το σκέλος για την ανάπτυξη τηςπαίθρου δεν αποτελεί παρά πλάγιο τρόπο για την εισαγωγή της αρχής της συγχρηματοδότησης· Ποιος θα είναι ο αντίκτυπος επί των εθνικών γεωργικών προϋπολογισμών, λαμβάνονταςπόψη τις μεγάλες διαφορές πουπάρχουν όσον αφορά τον προϋπολογισμό και την απαιτουμένη δημοσιονομική προσπάθεια μεταξύ, π.χ., της Πορτογαλίας και της Γερμανίας·

- Ποιες οι εκτιμήσεις του σχετικά με την ανακατανομή των γεωργικών δαπανών ανά κράτος μέλος, λαμβάνοντας ως βάση την πρόταση περί προσαρμογής των ενισχύσεων που περιλαμβάνεται στην ενδιάμεση αναθεώρηση·

Απάντηση του κ. Fischler εξ ονόματος της Επιτροπής

(27 Νοεμβρίου 2002)

Όταν το αρμόδιο για τη Γεωργία και την Αλιεία Μέλος της Επιτροπής μετέβη στις αρχές Οκτωβρίου 2002 στην Πορτογαλία για να συζητήσει τις προτάσεις της Επιτροπής τις σχετικές με την Ενδιάμεση Αναθεώρηση (ΕΑ) της Κοινής Γεωργικής Πολιτικής (ΚΓΠ), εξήγησε ότι η Πορτογαλία θα ωφελείτο από την ανάπτυξη της πολιτικής αγροτικής ανάπτυξης και ότι θα μπορούσε να προεξοφλεί περισσότερα χρήματα από το γεωργικό προϋπολογισμό της Ένωσης.

Η δήλωση αυτή αναφερόταν στο αναμενόμενο αποτέλεσμα εφαρμογής του συστήματος δυναμικής διαμόρφωσης, το οποίο προτεινόταν στην Ανακοίνωση για την ΕΑ, την οποία ενέκρινε η Επιτροπή τον Ιούλιο του 2002(1). Με το σύστημα των ορίων ατέλειας (franchise), οι περισσότερες πορτογαλικές γεωργικές εκμεταλλεύσεις δεν θα έχουν επιπτώσεις από τη μείωση των άμεσων πληρωμών. Αντίθετα, καθώς η προτεινόμενη κλείδα κατανομής συμπεριλαμβάνει ορισμένο στοιχείο συνοχής, η Πορτογαλία θα λάβει αυξημένη κοινοτική χρηματοδότηση για την αγροτική ανάπτυξη. Η αρχή της συγχρηματοδότησης των δαπανών για την αγροτική ανάπτυξη δεν είναι νέα. Η Επιτροπή προτείνει αύξηση του συντελεστή της κοινοτικής συγχρηματοδότησης για ορισμένα μέτρα, όπως τα γεωργικά περιβαλλοντικά προγράμματα.

Η δήλωση του μέλους της Επιτροπής που είναι αρμόδιο για τη Γεωργία και την Αλιεία, βασίζεται σε μια πρώτη εκτίμηση του αναδιανεμητικού αποτελέσματος που θα έχει το μέτρο της δυναμικής διαμόρφωσης των ενισχύσεων. Για την εκτίμηση αυτή χρησιμοποιήθηκαν αριθμητικά στοιχεία από διάφορες πηγές της Ένωσης: από το Ευρωπαϊκό Γεωργικό Ταμείο Προσανατολισμού και Εγγύησης, από το Δίκτυο Γεωργικής Λογιστικής Πληροφόρησης και από την Ευρωπαϊκή Έρευνα για τις Γεωργικές Εκμεταλλεύσεις.

Δεν θα ήταν ενδεδειγμένο να δοθούν, στο παρόν στάδιο, συγκεκριμένα αριθμητικά στοιχεία για τις δυνατές επιπτώσεις της διαμόρφωσης των ενισχύσεων. Η Επιτροπή χρειάζεται πρώτα να λάβειπόψη της τα αποτελέσματα του Ευρωπαϊκού Συμβουλίου των Βρυξελλών, το οποίο πραγματοποιήθηκε στις 24 και 25 Οκτωβρίου 2002.

Οι αρχηγοί κρατών και κυβερνήσεων κατέληξαν σε συμφωνία που σηματοδοτεί ένα σημαντικό βήμα προόδου στην κατεύθυνση της διαδικασίας διεύρυνσης, και βάσει της οποίας η Ένωση θα είναι σε θέση να περατώσει τις διαπραγματεύσεις με τις δέκαποψήφιες χώρες το Δεκέμβριο του 2002. Ένα από τα βασικά στοιχεία της συμφωνίας είναι η θέσπιση ενός μακροπρόθεσμου ανωτάτου ορίου χρηματοδότησης των δαπανών που αφορούν τις άμεσες ενισχύσεις (πληρωμές) και τις αγορές. Αντιθέτως, δεν καθορίστηκε κανένα νέο ανώτατο όριο σχετικά με τις δαπάνες για την αγροτική ανάπτυξη. Οι αρχηγοί κρατών και κυβερνήσεων τόνισαν μάλιστα τις δεσμεύσεις όσον αφορά τους παραγωγούς στις λιγότερο ευνοημένες περιφέρειες.

Η Επιτροπή έχει την πεποίθηση ότι το νέο μακροπρόθεσμο πλαίσιο για τις γεωργικές δαπάνες επιβάλλει ναπάρχει σαφής προοπτική όσον αφορά το μέλλον της ΚΓΠ. Οι ανάγκες και οι προκλήσεις που επισημάνθηκαν στο πλαίσιο της ΕΑ παραμένουν αμετάβλητες. Σ' αυτό ακριβώς το γενικότερο πλαίσιο πρόκειται να κινηθεί η Επιτροπή για την παρουσίαση συγκεκριμένων προτάσεωνπό τη μορφή νομικών κειμένων, μέχρι τέλους του 2002 ή πολύ νωρίς στις αρχές Ιανουαρίου του 2003.

(1) COM(2002)394 τελικό.